open-index/open-wikipedia-markdown huggingface dataset:
Fjellet

**Fjellet** er ei lita bygd som ligg mellom Hjelmelandsvågen og Vormedalen i Hjelmeland kommune. Namnet kjem av at bygda ligg i ein høgtliggjande lang dal omkrinsa av fjell. Per 1. januar 2010 var folketalet i bygda 55. Fylkesveg 660 går gjennom bygda.

## Sysselsetjing
Dei fleste som bur i bygda er eller har vore involverte i landbruk, men dei fleste har også måtta finna seg levebrød innanfor servicenæringane.

## Skule
Bygda hadde eigen skule til og med skuleåret 1954/1955, og skulehuset fungerte deretter som bedehus, fram til det vart rive på midten av 1990-talet. Skuleborna på Fjellet har sidan 1955 sokna til skulen i Hjelmeland sentrum.

## Gardar
Heggland, Hetland, Jørmeland, Bjelland og Breiland er gardane som høyrer til bygda.

## Folketalsutvikling
Fylkesveg 660 i Rogaland

**Fylkesveg 660 i Rogaland** går mellom Hjelmeland og Tøtlandsvik i Hjelmeland kommune. Vegen er 20,9 km lang.

Vegen strekkjer seg frå rundkjøringa ved ferjestøa på Sande i Hjelmeland til Tøtlandsvik i Vormedalen.
Tidlegare var vegstrekninga ein del av , men då ferjesambandet over Jøsenfjorden vart flytta frå Tøtlandsvik-Vindsvik til Sande-Nesvik den 1. juni 1990, vart vegen seinare klassifisert ned til fylkesveg.

## Kommunar og knutepunkt

*  Hjelmeland
* frå Hjelmeland til Tuntland (1,4 km)
* til Hjelmeland kai (0,2 km)
* Osabrua (30 m)
* Steinslandsbrua (65 m)
* Tjøssåbrua (15 m)
* Husstølåbrua (21 m)
* Fossanetunellen (350 m)
* Fossabrua (19 m)
* Strømsbrua (14 m)
* Sagfossbrua (11 m)
* Gilabrua (20 m)
* frå Laugaland til Funningsland (8,6 km)
* Kjerlibrua (27 m)
*Endepunkt Tøtlandsvik

## Bakgrunnsstoff
Fronter

**Fronter** er ein nettbasert læreplattform, som tilbyr verktøy for læring og samarbeid online. Firmaet vart stifta i 1998, og har vunne European Seal of E-Excellence 5 gongar. Læringsplattformen vert nytta i over 30 land verda over, og har fleire millionar brukarar.

## Bakgrunnsstoff
* Fronter
Fylkesveg 660

:*Sjå òg [[Fylkesveg 660 (fleirtyding)]]*
**Fylkesveg 660** (**Fv660**) går mellom Eidsvåg i Nesset og Åfarnes i Rauma. Veglengda er 62,7 km.

Før 1. januar 2010 var vegen riksveg, men har no status som fylkesveg etter at forvaltingsreforma trod i kraft

## Kommunar og knutepunkt
###### 

* Eidsvåg
* Boggetunnelen (147 m)
* frå Syltebøen til  Øverås
* frå Vassbrua til Nauste (1,6 km)
* frå Sira til Finnsetbrua i Eikesdalen
* frå Helle til Myklebostad (3,4 km)
* Myklebostad

* frå Mittet til Dale (3,3 km)
* Åfarnes

## Bakgrunnsstoff
Fredriksten

**Fredriksten** er ei festning i Halden (byen heitte *Fredrikshald* frå 1665 til 1928). Forsvarsverket der festninga ligg i dag, vart bygd i åra 1640-45 i samband med Hannibalfeiden. Sjølve Fredriksten festning vart påbegynt i 1661 og er oppkalla etter den dansk-norske kongen Frederik III (1609-1670).

Festningsanlegget slik det framstår i dag er i hovudsak eit resultat av utbygging på 1660- og 1670-talet som følgje av at Frederikshald vart grenseby etter at det tidlegare norske området Bohuslen vart svensk territorium i 1658. Det var tapt av Båhus festning til Sverige og dei tre svenske åtaka på Halden i 1658 -59 og -60 som hovudsakleg førte til at danskekongen såg det naudsynt med ei ny og sterk festning. Festninga vart kringsett heile seks gonger, men aldri teken. Den svenske kongen Karl XII fall ved festninga den 11. desember 1718 under den svenske kringsetjing under den store nordiske krigen.

I tida før unionsoppløysinga vart festninga modernisert med moderne skyts på Hjelmkollen, Veden, Overberget, Gyldenløve og på nordsida av den gamle hovudfestninga. Etter Karlstadkonvensjonen i 1905 vart festninga nedlagt som krigsfestning og det moderne skytset fjerna. Éin tårnkanon er likevel tilbakeført i nyare tid.

Inntil nyleg heldt Forsvarets Forvaltningsskole til på festninga. I dag er festninga ope for alle og ei rekkje museum er å finne i indre festning og området bak festninga er brukt til konsertar og andre kulturarrangement. I 2005 vart festninga brukt som kulisser til ein opera (*Aurora*) i samband med feiringa av unionsoppløsninga. Det blir no arbeidt for å få etablert ein årleg opera/musikkteaterfestival på området.

2007 var første året TV-programmet «Allsang på grensen» vart spelt inn på festninga. Dette programmet gjekk på TV 2 kvar torsdag gjennom heile sommaren. Serien gjekk òg i 2008, 2009 og i 2010.

## Sjå òg
*Tusenårsstad

## Kjelder

**Denne artikkelen bygger på «[[:nb:Fredriksten festning|Fredriksten festning]]» frå ,  den 15. november 2010.*  
 

## Bakgrunnsstoff
* 
* Nasjonale festningsverk om Fredriksten festning
* Forsvarets forvaltningsskole
* Høgskolen i Østfold sine nettsider om Fredriksten festning
Freden i Stockholm

**Stockholm-traktaten** var to avtalar som vart signerte i 1719 og 1720 og som enda krigen mellom Sverige på den eine sida og Hannover og Preussen på den andre. Då Karl XII av Sverige døydde i 1718 vart det tydeleg at den store nordiske krigen nærma seg slutten. Etterfølgjaren Fredrik I starta å forhandla fram avtalane. Dei siste restane av konflikten vart løyst då Frederiksborg-traktaten med Danmark-Noreg vart underteikna i 1720 og freden i Nystad med Russland i 1721.
 
## Avtalen med Hannover
I avtalen med Hannover frå den 9. november 1719 avstod Sverige Bremen-Verden.

## Avtalen med  Preussen
Den 21. januar 1719 avstod Sverige Svensk Pommern sør for elva Peene og aust for elva Peenestrom til Preussen, inkludert øyane Usedom og Wollin og byane Stettin (Szczecin), Damm og Gollnow. Avtalen vart formalisert i 1720 og tredde i kraft då Fredrik Wilhelm I av Preussen gav ut eit patent som erklærte at dei avståtte områda vart ein del av Preussen den 29. mai 1720. Delane av Svensk Pommern som vart verande ein del av Sverige var då under dansk okkupasjon og vart gjeve attende til Sverige i Frederiksborg-traktaten den 3. juli 1720.

## Kjelder

**Denne artikkelen bygger på «[[:en:Treaty of Stockholm (Great Northern War)|Treaty of Stockholm (Great Northern War)]]» frå ,  den 15. november 2010.* 
*** oppgav desse kjeldene:*
**
Freden i Frederiksborg

**Freden i Frederiksborg** viser til ein avtale signert ved Frederiksborg slott den 3. juli 1720 (14. juli 1720 (gregoriansk kalender)) som enda den store nordiske krigen mellom Sverige og Danmark-Noreg. Sverige betalte 600&nbsp;000 Riksdalar for skadar, og braut alliansen med Holstein og sa opp rettane til å vere friteken frå Øresundtollen. I tillegg fekk Danmark full kontroll over Schleswig.

Avtalen gjorde òg at Sverige fekk attende dei danskokkuperte områda i Svensk Pommern.

## Kjelder

**Denne artikkelen bygger på «[[:en:Treaty of Frederiksborg|Treaty of Frederiksborg]]» frå ,  den 15. november 2010.* 
*** oppgav desse kjeldene:*
**
Rollespelet Draug

**Draug** er eit norsk rollespel som er skapt av Matthijs Holter. Spelet er sett til Noreg i 1801, og har innslag frå folketru og eventyr. Hovudboka *Draug - et rollespilll* er gitt ut på Spartacus forlag i 2004. Tillegget *Beist og borgerskap* med tre eventyr eller scenarier kom i 2005. Rollespelet Draug brukar regelsystemet FUDGE, som er fritt tilgjengeleg.

## Bakgrunnsstoff
*Draug - et rollespill*, Spartacus Forlag AS 2004, ISBN 8243003010

*Beist og borgerskap*, Spartacus Forlag AS 2005, ISBN 9788243003408

Nettsida til rollespelet Draug
Rollespelet Fabula

**Fabula** er eit norsk rollespel som er laga av Tomas H. V. Mørkrid. Det er gjeve ut på Cappelen forlag i 1999, og er dermed det fyrste norske rollespelet som vart utgjeve på eit profesjonelt forlag. Fabula er eit fantasirollespel der handlinga går føre seg i ei anna verd kalla *Fabulaens verden*.

## Bakgrunnsstoff
* Forfattaren si nettside om Fabula
Itras By

**Itras By** er eit norsk rollespel som er skapt av Ole Peder Giæver og Martin Bull Gudmundsen. Det vart gjeve ut i 2008 på Kolofon forlag. Itras By har vorte kalla ein «surrealistisk urbanfabel». Boka er illustert av Thore Hansen. Andre bidragsytarar til Itras By er Matthijs Holter, Magnus Jakobsen, Håken Lid, Monica Holter Pedersen, Erling Rognli og Morten Halvorsen.

## Bakgrunnsstoff
**Itras By*, Kolofon 2008, ISBN 9788230004494
*Itras By på nett
Nordbygda skule i Masfjorden

:*For andre skular med same namnet, sjå [[Nordbygda skule]].*

**Nordbygda skule** er ein kommunal ungdoms- og barneskule i Masfjorden kommune i Vestland fylke. Skulen ligg på Hosteland og har klassetrinna 1-10. Skuleåret 2009/2010 hadde skulen 86 elevar og 26 tilsette. Skulen har skulefritidsordning og idrettsskule, og Masfjorden folkebibliotek har hovudavdelinga si på skulen. 

Skulen vart bygd i 1976 og påbygd i 1991.

## Kjelder

## Bakgrunnsstoff
* Nettsida til Nordbygda skule
Øresundtollen

**Øresundstollen** var ein skipstoll innført i 1427 eller 1429 (opplysningane varierer) av Erik av Pommern. Kvart og eit utanlandsk skip som passerte ei linje mellom Helsingør og Helsingborg måtte betale ei avgift. I seinare tid gjekk linja nærare bestemt mellom Kronborgs flaggbatteri og den nordlegaste delen av Helsingborg.

For å styrkja makta si over Øresund lét Erik byggje Malmøhus festning, grunnla kjøpstaden Landscrone (Landskrona) og gjorde København til hovudstad. Ved Helsingør lét han oppføre borga Ørekrog eller Krogen, forgjengaren til Kronborg slott, som saman med slottet i Helsingborg, Kernen (svensk *Kärnan*), overvaka tollen.

Det var ved Helsingør dei framande skipa måtte liggje og vente på å betale øresundstoll. Det fekk ei enorm økonomisk tyding for byen og gjorde han kjent i heile Europa. Kanskje er det høvet til at William Shakespeare lét det mest berømte dramaet sitt, *[[Hamlet]]*,  gå føre seg i Helsingør (*Elsinore*).

I 1567, medan Peder Oxe var rikshovmeister, vart tollen endra til ei avgift på lasta, noko som tredobla inntektene. For å unngå at skipa berre segla utanom, vart det òg kravd inn toll ved Storebælt og Lillebælt.

Avgifta var heile tida ho eksisterte ein vesentleg del av inntekta til krona, og gjorde ho mindre avhengig av riksrådet og adelen. Han var likevel sterkt mislikt blant dei store sjøfarande nasjonane, og gav dei eit påskot til stadig innblanding i nordisk maktpolitikk. Den kontroversielle sundtollen var alltid med som ein faktor i årsakene til krigane og forløpet til dei, og dei standpunkta som stormaktene tok.

Sverige var unntatt øresundstoll fram til 1720. I 1857 vart Øresundstollen oppheva etter internasjonalt press på ein handelskonferanse mot erstatning på 30,5 millionar danske spesidalar. Av dei nasjonane som forplikta seg til å betale erstatning, har Brasil enno ikkje betalt (kjelde: Kustode på Kronborg). Ved eit offisielt statsbesøk i Danmark av presidenten til Brasil Luiz Inácio Lula då Silva i september 2007 ettergav statsminister Anders Fogh Rasmussen gjelda deira. 

Palle Lauring skriv i boka «Danmark i Skåne» om øresundstollen: «Øresund, dejlige Øresund, strømmen fuld af sild, skibe, penge og blod. I fem hundrede år perset vi penge ud af alverdens skippere her. I bytte gav vi Skåne, Halland, Blekinge, Gotland og Øsel. Plus hvad vi gavmildt udleverede af norsk land. Hvor meget en så vil beregne de fem hundrede års toldindteægter til, var det en dårlig handel.»

## Kjelder

**Denne artikkelen bygger på «[[:nb:Øresundstollen|Øresundstollen]]» frå ,  den 16. november 2010.* 
*** oppgav desse kjeldene:*
** *Lexopen*
** *Danmarkshistoriens hvornår skete det*
** *Håndbog for danske Lokalhistorikere*
** *[https://runeberg.org/nfcn/0093.html Nordisk familjebok]*
Svensk Pommern

**Svensk Pommern** (svensk *Svenska Pommern*; tysk *Schwedisch-Pommern*) var eit maktområde under den svenske krona frå 1600-talet til 1800-talet, langs det som i dag er kysten av Austersjøen i Tyskland og Polen. Etter den polsk-svenske krigen og trettiårskrigen, fekk Sverige kontroll over store område langs sørkysten av Austersjøen, mellom anna Pommern og delar av Schlesien og Preussen.

Sverige, som hadde halde til i Pommern med ein garnison i Stralsund sidan 1628, hadde fått effektiv kontroll over Hertugdømet Pommern med Stettin-traktaten i 1630. Med freden i Westfalen i 1648 og Stettin-traktaten i 1653, fekk Sverige Vest-Pommern eller *[[Vorpommern]]* med øyane Rügen, Usedom og Wolin og ei stripe av Aust-Pommern, eller *[[Hinterpommern]]*. Sverige heldt dei pommerske delane av Tyskland som eit len i Det tysk-romerske riket som *Reichsfürsten* (riksfyrstar). 

I 1679 mista Sverige det meste av områda av Pommern aust for Oder med Saint-Germain-en-Laye-traktaten og i 1720 mista Sverige det meste av områda sør for elvane Peene og aust for Peenestrom med freden i Stockholm. Desse områda vart avstått til Brandenburg-Preussen og vart innlemma i Brandenburgsk Pommern. I 1720 fekk òg Sverige attende kontrollen over resten av Pommern med freden i Frederiksborg, etter at desse vart tapt til Danmark i 1715. I 1814, som følgje av napoleonskrigane vart Svensk Pommern avstått til Danmark i byte mot Noreg i Kielfreden og i 1815, etter Wienerkongressen, vart det overført til Preussen.

## Generalguvernørar

*Sten Svantesson Bielke (1633-)
*Lennart Torstenson (1641-1648)
*Carl Gustaf Wrangel (1648-1650)
*Johan Oxenstierna (1650-1652)
*Axel Lillie (1652-)
*Otto Wilhelm Königsmarck (1679-1685)
*Nils Bielke (1687-1698)
*Johan August Meijerfeldt d.e. (1713-1747)
*Hans Henrik von Liewen d.y. (1766-1772) 
*Carl Fredrik Sinclair (1772-1776)
*Fredrik Vilhelm von Hessenstein (1776-1791)
*Eric Ruuth (1792-1796)
*Philip von Platen (1796-1800)
*Hans Henric von Essen (1800-1807)
**Okkupert av Frankrike* (1807-1809)
*Hans Henric von Essen (1809-1815)

## Kjelder

**Denne artikkelen bygger på «[[:en:Swedish Pomerania|Swedish Pomerania]]» frå ,  den 16. november 2010.*
Folketeljinga 1801

**Folketeljinga i 1801** er den fyrste nominative folketeljinga i Noreg. Det er altså den fyrste folketeljinga som registrerer namn og anna informasjon om kvar einskild innbyggjar. Folketeljinga 1801 ligg i sin heilskap ute på internett, og er ei database det er mogleg å søkje i.
Teljinga vart halde i heile kongeriket Danmark-Noreg.

## Folketal
Ut frå folketeljinga i 1801 reknar ein folketalet i Noreg ved teljingstidspunktet til 883 603 menneske. Av desse budde kring 10 % i byar.

## Manglar i folketeljinga
Heile Holt prestegjeld med sokna Holt, Dypvåg og Flosta manglar i teljinga. Det same gjer gardene i Maridalen i Aker. Det er i tillegg kjend at enkeltgardar manglar.

## Registreringa

Det vart nytta ferdigtykte skjema i føringa av teljinga. Dermed vart det ei nokså einskapleg føring for heile landet. Skjemaet har rubrikkar for gards- og gatenamn, personnamn og posisjon i familien, alder, ekteskapeleg status og yrke.

Registreringa av den enkelte personen vart gjort der han eller ho budde fast, og ikkje der personen var på teljedagen. Dermed er òg sjøfolk og folk på reisefot tekne med på staden  der dei budde.

Alder vart i teljinga oppgjeve ut frå fyrstkomande fødselsdag. Dermed vil ein person som nettopp hadde vorte 20 år stå oppført som 21 år gamal. Det er òg grunn til å tru at mange av leveråra som er oppgjevne er omtrentlege.

Folkesetnaden vart delt inn i familiar, som svarer til husstandar. Ein familie kan slik innehalda både personar som er i slekt, tenestefolk og leigebuarar.

## Kjelder

* Folketellingen 1801 frå Lokalhistoriewiki
* Folketælling Wikipedia på dansk

## Bakgrunnsstoff
*Folketeljinga 1801 på nett 
*Nettutstillinga "folke og boligtellinger ved tre århundreskifter" hjå Statistisk Sentralbyrå
Hosteland

**Hosteland** er ei bygd og ein matrikkelgard i Masfjorden kommune i Vestland. Hosteland ligg ved Hostelandsosen, innom Holsøya på nordsida av Fensfjorden. 

På Hosteland ligg barne- og ungdomsskulen Nordbygda skule, kommunal barnehage og Nordbygda helsetun. Der er også daglegvarebutikk med post i butikk og Sparebanken Vest har bankfilial der.

## Samferdsle
Fylkesveg 570 (tidlegare Riksveg 570) går gjennom bygda og Fylkesveg 376 i Hordaland går nord/nordaustover frå Hosteland til fylkesgrensa mot Gulen kommune der vegen fortset som Fylkesveg 2 i Sogn og Fjordane.

## Kjelder

## Bakgrunnsstoff
*
Bremen-Verden

**Bremen-Verden**, formelt **Hertugdømet Bremen og fyrstedømet Verden** (tysk *Herzogtum Bremen und Fürstentum Verden*), var to område og len i Det tysk-romerske riket, som vart slått saman og fekk riksumiddelbarheit i 1180. Etter den originale grunnlova deira var dei fyrstbiskopar av erkebispedømet Bremen og bispedømet Verden.

I 1658 vart begge fyrstbispedøma sekularisert, som gjorde at dei vart om gjort til arvelege monarki i grunnlova og frå då vart alltid hertugdømet Bremen og fyrstedømet Verden styrt som ein personalunion, først av dei svenske kongehusa, Huset Vasa og Huset Pfalz-Zweibrücken og seinare av Huset Hannover.

Då Det tysk-romerske riket vart oppløyst i 1806, vart Bremen-Verden formelt suverene statar. Dei vart styrt i personalunion med herskarar frå nabostaten Kongedømet Hannover, men vart etter lova ein realunion med Hannover i 1823.

## Sjå òg
*Stand
*Svensk Pommern
*Wismar

## Kjelder

**Denne artikkelen bygger på «[[:en:Bremen-Verden|Bremen-Verden]]» frå ,  den 16. november 2010.* 
*** oppgav desse kjeldene:*
**

## Bakgrunnsstoff
* Kart over Niedersachsen i 1789
Skilling species

**Skilling species** er ein norsk skillingsmynt som vart utmynta frå 1816 til 1875.  Det gjekk på denne tida 120 skilling species på ein spesidalar, og 24 skilling species på ei ort. 

I sølvverdi tilsvarte skilling species den skillingen som vart utmynta på 1700-talet. Ein riksdalar kurant hadde ein offisiell verdi på 80 % av ein riksdalar specie, og på 1700-talet gjekk det 96 skilling på ein riksdalar kurant, mens det etter 1816 gjekk 120 skilling på ein spesidalar.  

Ved overgangen til kronemynt, skulle ein skilling tilsvare 3 1/3 øre.

## Valørar
Under Karl II, som i Sverige vart kalla Carl XIII og derfor brukte initialane C XIII, vart  det utmynta einskilling i kopar og åtteskilling i sølv. Under Karl Johan, med initialane C XIV JOH, vart det i tillegg utmynta halvskilling og toskilling i kopar, toskilling i sølv, fireskilling i sølv og  tjuefireskilling eller ortmynt i sølv. Med Karl IV (C XV) kom treskilling og tolvskilling i sølv.

Myntane hadde på reversen teksten «SKILLING SPECIES» til 1824, sidan «Sk», «SKILLING» eller «SKILLING SKILLEMYNT». Myntane som var prega under Oskar II i 1874 og 1875, hadde verdien oppgitt i både skilling og øre: «10 øre/3 skilling», «50 øre/15 skilling» og «1 krone/30 skilling».

### Norsk skilling species 1816-1875

## Kjelder
**Norges mynter 1814-1995* ISBN 82-7319-127-3
Solblomslekta

**Solblomslekta** er ei planteslekt av fleirårige urter i korgplantefamilien. Dei har bladrosett, motsette stengelblad og stor gul korg. To artar veks i Noreg.

### Norske artar i solblomslekta
* Solblom (*Arnica montana*)
* Smalsolblom (*Arnica angustifolia*)

## Kjelder

**Denne artikkelen bygger på «[[:da:Guldblomme (slægt)|Guldblomme (slægt)]]» frå ,  den 16. november 2010.*  
 
*Johannes Lid: *Norsk-svensk-finsk flora*. Det Norske Samlaget, 1985.
Matrikkelgardar i Masfjorden kommune

Dette er ei liste over **[[matrikkelgard]]ar i [[Masfjorden kommune]]** i Hordaland.

Gardsnamna er skrive som Statens Kartverk skriv dei på karta sine, i parentes står namna slik dei er skrivne i *Masfjordboka*.

## Kjelder
* 
* 
* Nettstaden til Statens kartverk
Logan Bailly

**Logan Bailly** () er ein belgisk fotballspelar som har spela som keeper for Neuchâtel Xamax i den sveitsiske toppdivisjonen, på lån frå Borussia Mönchengladbach i den tyske Bundesligaen. Han har òg landskampar for Belgia.

Bailly spelte for Genk frå 2002 til 2008 og vart klubben sin førstekeeper i 2006/07-sesongen. I desember 2008 gjekk Bailly til Borussia Mönchengladbach, der han vart kåra til årets spelar i 2008/09-sesongen, sjølv om han berre spelte halve sesongen. Han debuterte for Belgia sitt A-landslag 10. oktober 2009 i ein kamp mot Tyrkia.
Mach

**Mach** (M) er eit uttrykk for lydfarten i luft. I turr luft, ved 21&nbsp;°C er lydfarten om lag 344 m/s (1238 km/t).

Eininga vert ofte brukt for å nemna overlydsfarten (supersonisk fart) på lekamar i storleikar x gonger lydfarten. Til dømes er Mach 3 tre gonger lydfarten. Ved passering av lydfarten bryt ein lydmuren.
SQL

**SQL** (frå *Structured Query Language*) er eit databasehandteringsspråk som nyttar seg av såkalla «spørjestrengar» for å handsama informasjonen i databasar.

Døme:

:
```sql
SELECT * FROM TabellNamn WHERE KolonneNamn = Verdi ORDER DESC
```


vil søkja gjennom databasetabellen «TabellNamn» etter verdien «Verdi» i kolonnen «KolonneNamn» og lista alle funna i fallande rekkjefølgje.

Resultatet frå spørjinga vert lagra i ein mellombels tabell ein kallar *resultset*.
Som regel har ein eit databasehandteringsprogram ein loggar seg inn på for å gjera slike operasjonar, men om ein skal manipulera dataa gjennom brukaraktivitet på nettstader, må ein gjerne bruke eit anna språk for å presentera resultata på ein høveleg måte. Eit slikt språk er til dømes PHP.
Robinho

**Robson de Souza** () er ein brasiliansk fotballspelar frå São Vicente. Han vert rekna for å vera eit av dei største fotballtalenta i verda. For tida spelar han for landslaget til Brasil, og for italienske AC Milan.

## Karriere

Robinho starta å spela for den brasilianske klubben Santos FC i 2002. Han heldt fram med å spela for Santos til 2005, då han signerte femårskontrakt med den spanske klubben Real Madrid. Etter kvart ytra Robinho eit ynske om å forlata klubben.

I september 2008 vart han seld til britiske Manchester City for 42 millionar euro. Frå januar 2010 fekk Santos låna Robinho i seks månader, før han vart seld til AC Milan den 31. august 2010.

Robinho har spelt på det brasilianske landslaget sidan 2003. Som landslagsspelar har han delteke i fotball-VM 2006 i Tyskland, Copa America i 2007 og fotball-VM 2010 i Sør-Afrika. Under fotball-VM 2010 spelte han i kvar kamp Brasil fekk i konkurransen.

## Privatliv

Robinho er gift med Vivian Guglielmetti. Dei har ein son i lag, som heiter Robson jr.

## Kjelder

* Bokmålswikipedia og Engelsk Wikipedia om Robinho.
Sulley Muntari

**Sulleyman Ali Muntari** eller berre **Sulley Muntari** () er ein fotballspelar frå Konongo i Ghana.

## Karriere

Sulley Muntari starta karrieren sin i det ghanesiske Liberty Professionals, som han spelte for frå 2001 - 2002. I 2002 vart han seld til den italienske klubben Udinese, og spela for dei til 2007. Etter det vart han seld til britiske Portsmouth, der han blei verande til 2008 då han reiste tilbake til Italia, denne gongen til klubben Inter. I januar 2011 gjekk han derfrå på lån til Sunderland i engelsk Premier League.

Muntari har spelt for det ghanesiske landslaget sidan 2002. Han deltok m.a. i fotball-VM 2006 i Tyskland, Afrikameisterskapen i fotball i Ghana i 2008, og i VM i fotball 2010 i Sør-Afrika. Eit afrikansk lag har aldri kome lenger enn kvartfinalen i VM i fotball, og Ghana tangerte denne rekorden då dei spela kvartfinale mot Uruguay i denne meisterskapen. I denne kampen skåra Muntari 1-0 før pause, men Uruguay utlikna i andre omgang og vann til slutt på straffespark.

## Kjelder


**Denne artikkelen bygger på «[[:en:Sulley Muntari|Sulley Muntari]]» frå ,  den 17. november 2010.*
Matrikkelgardar i Solund kommune

Dette er ei liste over **matrikkelgardar i [[Solund kommune]]** i Sogn og Fjordane. Gardane er sortert etter gardsnummer.

## Kjelder
* Gardsleksikon på nettstaden til Sogn og Fjordane Fylkesarkiv
* Nettstaden til Statens kartverk
Wismar

**Wismar** er ein tysk by ved Austersjøen. Byen ligg i delstaten Mecklenburg-Vorpommern med kring 45&nbsp;000 innbyggjarar. Byen ligg om lag 64 km austom Lübeck og 34 km nord for Schwerin.

## Hansabyen

Wismar skal ha hatt byrettar heilt sidan 1229 og kom under kontroll av Mecklenburg i 1301. I 1259 inngjekk byen ei avtale med Lübeck og Rostock, som hadde til hensikt å verne byen mot piratar i Austersjøen, og denne avtala gjorde at byen vart med i Hansaforbundet. I dei komande hundreåra utvikla byen seg som ein blomstrande hansastad, blant anna på grunn av ullfabrikkane sine. Trass i ein pest i 1376 drap rundt 10&nbsp;000 av innbyggjarane til byen, framstod byen som ganske framgangsrik heilt fram til utpå 1500-talet.

## Under svensk styre

Byen med området omkring og eksklavane Poel og Neukloster vart ved freden i Westfalen i 1648 etter trettiårskrigen lagt under svensk overherredømme. Hausten 1675 vart byen kringsett i to månader i det som er kalla slaget om Wismar som vart utkjempa som ein del av Gyldenfeidekrigen.

Det svenske overherredømmet varte til 1803 då byen vart pantsett av Gustav IV Adolf av Sverige for 1&nbsp;258&nbsp;000 svenske riksdalar til hertugdømet Mecklenburg-Schwerin for hundre år fram til 1903, då det gjekk over til tysk kontroll. Byen hadde difor ikkje representasjon i den folkevalde forsamlinga til delstaten før i 1903.

Det store varemagasinfirmaet Karstadt har opphavet sitt i byen. I 1881 opna den første Karstadt-magasinet i verda i Wismar.

## Nyare tid
Heilt på slutten av andre verdskrigen vart byen sterkt bomba av dei allierte på grunn av industrien som låg her. Eit luftåtak i april 1945 gjekk hardt utover mellomalderkatedralane St. Georgenkirche og St. Marienkirche. Trass delvis rekonstruksjon, er ikkje kyrkjeskipet til sistnemnte bygd opp att. Byen overgav seg utan kamp og britiske og kanadiske styrkar rykte inn i byen 2. mai 1945 under leiing av Bernard Law Montgomery. Dagen etter kom Den raude armeen fram under leiing av Konstantin Rokossovskij. Slik unngjekk vestmaktene at Den raude armeen trengde lengre vest og inn mot Danmark. I samsvar med avtala frå Jaltakonferansen, trekte dei britiske styrkane seg ut av byen 1. juli og byen var ein del av den sovjetiske okkupasjonssonen og seinare av Aust-Tyskland fram til 1990.

Sidan 27. juni 2002 er gamlebyen i Wismar saman med Stralsund innskrive på verdsarvlista til UNESCO. Aker Yards eig eit stort, moderne verft i byen. 

## Galleri

Wismarer Wasserkunst.jpg|Marknadsplassen.
Wismar-Harbour.JPG|Frå den gamle hamna.
Wismar Kraemerstrasse.jpg|Krämerstraße.
Wismar Schabbellhaus (01) 2006-09-28.JPG|Det lokalhistoriske museet. 
Wismar Grube (01) 2006-09-28.JPG|Hus bygd over ein kanal. 


## Kjelder

**Denne artikkelen bygger på «[[:nb:Wismar|Wismar]]» frå ,  den 17. november 2010.*  

## Bakgrunnsstoff

*
Verden an der Aller

**Verden** er ein by i Niedersachsen i Tyskland ved elva Aller. Det er det administrative senteret til distriktet Verden. Verden er kjent for den påståtte massakren på saksarane i 782, gjennomført på ordrar frå Karl den store, då 4500 saksarar skal ha vorte myrda då dei nekta å konvertere til kristendomen. Byen er òg kjend for katedralen til staden og for hesteavl.

Byen fekk byrettar i 1259 og fekk status som ein fri keisarby. Byen var sete for fyrstbiskopen og under sekulariseringa etter reformasjonen vart området eit fyrstedøme. Fyrstedømet vart først styrt i ein personalunion med den svenske krona som Bremen-Verden og frå 1715 med den hannoverske krona. 

## Kjelder

**Denne artikkelen bygger på «[[:en:Verden an der Aller|Verden an der Aller]]» frå ,  den 17. november 2010.*  

## Bakgrunnsstoff

*
Balderbråslekta

**Balderbråslekta** (*Tripleurospermum*) er ei planteslekt i korgplantefamilien. I Noreg veks to svært nærståande artar. Desse to har også vore klassifiserte i slekta *[[Matricaria]]*, saman med fleire andre artar.

Plantane i slekta er eitt- eller toårige, og dei har greina stenglar og snaue dobbeltfinna blad. Blomsterfestet er halvkuleforma, ikkje innholt. Plantane dannar frukt med tre tydelege ribber.

### Norske artar i balderbråslekta
* Ugrasbalderbrå (*Tripleurospermum inodorum*), også kjend som berre balderbrå
* Strandbalderbrå (*Tripleurospermum maritimum*), med underartane tangbalderbrå (*T. m.* subsp. *maritimum*) og finnmarksbalderbrå (*T. m.* subsp. *phaeocephalum*)

## Sjå òg
*Tunbalderbrå

## Kjelder

* Johannes Lid: *Norsk-svensk-finsk flora*. Det Norske Samlaget, 1985.

**Denne artikkelen bygger på «[[:da:Kamille|Kamille]]» frå , og «[[:de:Strandkamillen|Strandkamillen]]» frå  den 17. november.*  

## Bakgrunnsstoff
*
Eksersis

**Eksersis** syner til militær opplæring, militærteneste eller våpentrening. Det er ei innøvingsform som består i stadig repetering av det same handlingsmønsteret. Eksersering vert til dømes nytta under parademarsjar. 

Eksersisen har til oppgåve å lære soldaten riktig bruk av våpen og for å kunne lære alle rørsler i ein tropp, som ein må kunne nytte i strid. I tillegg lærer soldaten disiplin. 

Ein *ekserserplass* er ein stad der ein driv med slike øvingar. 

Dei gamle grekarane og særleg spartanarane, som var utmerka soldatar, ekserserte mykje. Det same gjorde romarane, som kalla hærane sine *exe'rcitus*, det vil seie «ein krigsøvd skare». I mellomalderen kjempa kvar og ein soldat for eiga rekning, og det var først mot slutten av perioden at Karl den modige og Ludvig XI sine hærar innførte eksersis. Då ein innførte ståande hærar kom eksersisen til sin rett, og krava til eksersis har auka enno i meir i dag, då tenesta til soldaten er kort, men krava til dei veldig høge. 

## Kjelder

**Denne artikkelen bygger på «[[:sv:Exercis|Exercis]]» frå ,  den 17. november 2010.*
Den store urotida

**Den store urotida** (russisk Смутное время, *Smutnoje vremja*) er ei nemning på ein periode i russisk historie, frå 1598 til 1613 og som er kjenneteikna ved ei stor politisk, sosial og økonomisk krise som førte til ein mellombels kollaps for den russiske staten. Ei rekkje herskarar tok makta og vart like raskt avsett, kortast tid på trona hadde Fjodor II som regjerte i 49 dagar.

I tillegg freista «falske Dmitrij II» å hevde retten sin til trona og noko seinare freista svenskane å innsetje tronarvingen Karl Filip som russisk tsar. Polen-Litauen invaderte Russland men vart slått tilbake av ein russisk folkehær i 1612, før Mikhail Romanov vart valt til ny tsar og la grunnlaget for huset Romanov.

## Kjelder

* *Denne artikkelen bygger på «[[:nb:Den store urotiden|Den store urotiden]]» frå , den 17. november 2010.*
Róbert Vittek

**Róbert Vittek** () er ein slovakisk fotballspelar som for tida spelar for den tyrkiske klubben MKE Ankaragücü.  

## Karriere

Vittek starta karrieren sin i heimklubben Slovan Bratislava i 1999. I 2003 gjekk han over til 1. FC Nürnberg, som på den tida låg i andre divisjon i den tyske Bundesligaen, men som rykte opp til 1. divisjon (og øvste divisjon) i 2004/05-sesongen. I Nürnberg hadde Vittek litt varierande prestasjonar, men i andre halvdel av 05/06-sesongen spela han så bra at fleire internasjonale klubbar vart interesserte i han. Til slutt skifte han til franske Lille OSC i 2008. Den fyrste februar 2010 forlét Vittek Lille og signerte ein halvtårs låneavtale med tyrkiske MKE Ankaragücü. Seinare same året kjøpte Ankaragücü overføringsbeløpet frå Lille, og Vittek spelar framleis for den tyrkiske klubben.

Vittek har også spela på det slovakiske landslaget sidan 2001. Under fotball-VM 2010 i Sør-Afrika vart Vittek Slovakia sin toppscorar med til saman fire mål. Slovakia vart slått ut av Nederland i ein åttandedelsfinale i denne meisterskapen.

## Kjelder


**Denne artikkelen bygger på «[[:en:Róbert Vittek|Róbert Vittek]]» frå ,  den 17. november 2010.*
Diskret matematikk

**Diskret matematikk** er studien av matematiske strukturar som er fundamentalt diskrete i staden for kontinuerlege. I motsetnad til dei reelle tala som har eigenskapen av å variere 'glatt', så er objekta studerte i diskret matematikk tydeleg åtskilte, ikkje-samanhengande, så som heiltal, grafar og emne i matematisk logikk. Diskret matematikk tar ikkje med tema i «kontinuerleg matematikk» som den klassiske reelle analysen. Diskrete objekt kan ofte vere nummererte av heiltal. Meir formelt, har diskret matematikk blitt karakterisert som den greina av matematikken som handsamar sett som kan teljast, det vil seie sett som har same kardinalitet som delmengder av heiltal, inkludert rasjonelle tal, men ikkje reelle tal. Men, det finst ingen eksakt, universelt sameint definisjon av omgrepet 'diskret matematikk'. Det er faktisk slik at diskret matematikk best kan skildrast av kva som er heldt utanfor: kontinuerlege, varierande mengder og relaterte omgrep.

Settet av objekt som ein studerer i diskret matematikk kan vere avgrensa eller uendeleg. Omgrepet endeleg matematikk er nokre gonger brukt til delar av arbeidsfeltet i diskret matematikk som handlar om endelege mengder, spesielt dei områda som er relevante for bruk innanfor forretningslivet.

Forsking innanfor diskret matematikk auka siste halvdelen av 1900-talet, mykje på grunn av utviklinga av digitale datamaskinar som opererer i diskrete trinn og lagrar data i diskrete bitar. Omgrep og notasjon frå diskret matematikk er nyttige i studiar og skildringar av objekt og problem i delar av informatikken, så som i algoritmar, programmeringsspråk, kryptografi, automatiserte prov av teorem, og programvareutvikling. Omvendt er datamaskinbruk signifikant i å utnytte idear frå diskret matematikk til løysing av praktiske problemstillingar, til dømes i operasjonsanalysen.

Sjølv om dei viktigaste studieobjekt i diskret matematikk er diskrete objekt, tar ein i tillegg ofte i bruk analytiske metodar frå kontinuerleg matematikk.

Eit av de mest kjente uløyste problem innanfor teoretisk datavitskap er P=NP-problemet, som skildrar forholdet mellom kompleksitetsklassene P og NP. Clay Mathematics Institute har lova ei påskjøning på 1 million US-dollar for den som først kjem med eit prov på løysing av problemet.

## Kjelder

* *Denne artikkelen bygger på innleiinga til «[[:en:Discrete mathematics|Discrete mathematics]]» frå , den 17. november 2010*
Juan Silveira dos Santos

**Juan Silveira dos Santos** () er ein brasiliansk fotballspelar.

## Karriere

Juan starta opp som fotballspelar i brasilianske Flamengo allereie som tiåring. Han gjekk over i vaksen-fotball i same klubben i 1996, og blei verande heilt til 2002, då han blei kjøpt opp av tyske Bayer Leverkusen. Her blei han fram til 2007, då han bytte lag til AS Roma.

Juan har spelt for det brasilianske landslaget sidan 2001. Han deltok i Copa America i 2004 og 2007, i FIFA Confederations Cup i 2008 og han spelte for Brasil både i VM i fotball 2006 i Tyskland og i VM i fotball 2010 i Sør-Afrika. Under sistnemnde meisterskap skåra han eitt av måla mot Chile, i kampen som kvalifiserte Brasil til kvartfinale. Brasil vart seinare slått ut av Nederland i kvartfinalen.

## Kjelder

* Engelsk Wikipedia om Juan Silveira dos Santos.
Hugli

**Hugli** eller **Hooghly** er ei 260 km lang elv i Vest-Bengal i India. Elva utgjer den vestlege munningen av Gangesdeltaet og bind saman Kolkata med Bengalbukta.

Elva har lett for å forandre løp i det flate terrenget og blir berre halden open til Calcutta, 145 km frå havet. Området ho renn gjennom, Calcutta-regionen (Hooghlyside), er eitt av det tettast folkesette og mest industrailiserte i India.

Fleire store bruer fører over Hugli. Dei viktigaste elvehamnene er Kolkata og uthamna Haldia. Aukande bruk av vatnet til kunstig vatning av jordbruksområda i omlandet har redusert vassføringa og resultert i aukande sedimentasjon i munningen. Dette har skapt problem for skipstrafikken.

## Bakgrunnsstoff

## Kjelder
Matthew Upson

**Matthew James Upson** () er ein engelsk tidlegare fotballspelar som har spela for West Ham United.

## Karriere

Upson starta karrieren sin som ungdom i Luton Town i 1994, og heldt fram å spela for fyrstelaget deira i 1996. Han spela berre ein kamp for fyrstelaget til Luton, det var mot Rotherham United i august 1996.

I 1997 vart han kjøpt opp av Arsenal, der han sleit mykje med skadar og ikkje skåra eit einaste mål mellom 1997 og 2003. I 2000 vart han lånt bort til Nottingham Forest FC, i 2001 til Crystal Palace FC og i 2002 til Reading FC. Birmingham City FC kjøpte opp Upson i 2003. Her vart han også plaga med skadar, men heldt fram i klubben til 2007 då han vart kjøpt opp av West Ham United, og signerte ein fire og eit halvt års kontrakt med dei.

### Landslagsspel
Upson spelte 21 landskampar for England. Sju av kampane i åra 2003-04 og resten i åra 2008-10. Han deltok i VM i fotball 2010 i Sør-Afrika, der han spelte sine siste to landskampar. I åttedelsfinalen mot Tyskland skåra han sitt andre landslagsmål, kampen enda med tysk siger 2-1 og Upsons farvel til landslaget.

## Kjelder
* Bokmålswikipedia og Engelsk Wikipedia om Matthew Upson.
*eu-football
Flaktveit

**Flaktveit** er ein matrikkelgard i Åsane bydel i Bergen. Folketalet innanfor den gamle matrikkelgarden var 5439 i 2001. Det tettbygde området vert rekna som del av den samanhengjande tettstaden Bergen. Flaktveit ligg sentralt i Åsane. Størsteparten av innsjøen Hjortlandsstemma ligg innanfor Flaktveit.

Frå siste del av 1970-talet opplevde Flaktveit ein enorm folkeauke i samband med utbygging av bustadfelt. I 2001 budde 14,5 % av folket i Åsane innanfor grensene til matrikkelgarden Flaktveit. Bustadområda er prega av lågblokker og rekkjehus, med ein del einebustader. Her ligg òg barneskulen Flaktveit skule. Den store utbygginga på kort tid førte ei tid på 1980-talet til ein del sosiale problem på Flaktveit, som gav området mykje negativ omtale. Utover 1990-åra vart utviklinga snudd i meir positiv retning. Nedgang i kriminalitet og auke i bustadprisar er teikn på den positive utviklinga.

Leiglendingane på garden kjøpte garden frå jordeigaren i 1775 og 1776. Gardsdrifta på Flaktveit vart stort sett avvikla i andre halvdel av 1970-åra, men endå etter 1980 var det sauedrift på eitt bruk. Det er no heilt slutt på jordbruket på Flaktveit.

## Kjelder
*Frode Fyllingsnes, *Åsane - i fortid og nåtid* (Bodoni forlag, 2007), s. 223-229
Birkeland i Åsane

**Birkeland** er ein matrikkelgard i Åsane bydel i Bergen. Folketalet innanfor den gamle matrikkelgarden var 949 i 2001. Det tettbygde området vert rekna som del av den samanhengjande tettstaden Bergen. Den austlege delen av innsjøen Langavatnet ligg innanfor grensene til garden.

Frå slutten av 1980-åra kom det ein markant folkevekst i området, då det vart bygd bustadområde i den vestlege delen. Her er det bygd rekkjehus og einebustader. Her ligg også barne- og ungdomsskulen Kyrkjekrinsen skule.

Leiglendingane på garden kjøpte bruka sine frå jordeigaren i 1726. I 2006 var det framleis gardsdrift på eitt bruk, med kjøtproduksjon av storfe.

## Kjelder
Frode Fyllingsnes, *Åsane - i fortid og nåtid* (Bodoni forlag, 2007), s. 247-253
Breistein

**Breistein** er ein matrikkelgard i Åsane bydel i Bergen. Folketalet innanfor den gamle matrikkelgarden var 642 i 2001. Det tettbygde området vert rekna som del av tettstaden Hylkje. Breistein ligg aust i Åsane, ved Sørfjorden. I sør ligg bydelen Arna.

Breistein fekk ein sterk folkevekst frå 1920-talet av, i samband med industriutbygging. Folkeveksten heldt fram i andre halvdel av 1900-talet, med utbygging av bustadområde.

Rundt 1970 vart det heilt slutt på jordbruket på Breistein.

## Kjelder

*Frode Fyllingsnes, *Åsane - i fortid og nåtid* (Bodoni forlag, 2007), s. 294-303
Franz Schiemer

**Franz Schiemer** () er ein austerriksk fotballspelar. Han spelar for Red Bull Salzburg i den austerrikske fotballigaen og for det austerrikske fotballandslaget.

Schiemer vart seriemeister i Austerrike med Austria Wien i 2006. og med Red Bull Salzburg i 2010. Han debuterte for Austerrike sitt A-landslag 13. oktober 2007 som innbytar i ein privatlandskamp mot Sveits.
Pylseteigen

**Pylseteigen** er ein matrikkelgard i Høyanger kommune i Sogn og Fjordane fylke. Garden ligg på vestsida av Høyangsfjorden og har matrikkelnummer 58.

## Geografi
Pylseteigen ligg i ei bratt fjordside, ca. 2,5 kilometer frå Høyanger sentrum. Fylkesveg 55 går i Hovdetunnelen (1283 m.) forbi garden, og på utsida ligg den gamle og stenge vegstrekka som Hovdetunnelen avløyste. Det er ikkje noko gardstun eller andre bygningar på Pylseteigen, og garden er nedlagt.

## Namn
Oluf Rygh skriv i *[[Norske Gaardnavne]]* at han ikkje har nokon opplysningar å gje om namnet. Han nemner berre at han i postadresseboka har funne namnet Pølsevik oppført under Nes i Luster.

Statens Kartverk godkjende skrivemåten «Pylseteigen» i 1987.

## Kjelder

## Bakgrunnsstoff
* «Pølseteig» i gardsmatrikkelen for 1886
* «Pølseteig» i matrikkelutkastet av 1950
* «Pylseteigen» i Gardsleksikon på nettstaden til Sogn og Fjordane Fylkesarkiv
Rəşad Sadıqov

**Rəşad Fərhad oğlu Sadıqov** () er ein aserbajdsjansk fotballspelar som har spela for Eskişehirspor i den tyrkiske toppdivisjonen og for Aserbajdsjan sitt landslag.

Sadıqov vart kåra til årets spelar i Aserbajdsjan i 2004 og 2005. Han har spelt i fleire klubbar i Aserbajdsjan, Iran og Tyrkia. 6. oktober 2001 debuterte han for Aserbajdsjan sitt A-landslag i ein VM-kvalifiseringskamp mot Sverige. Han vart landslagskaptein i mars 2004. Han skåra det første landslagsmålet sitt 28. mars 2004 i ein privatlandskamp borte mot Kasakhstan.
Saurås

**Saurås** er ein matrikkelgard i Åsane bydel i Bergen. Folketalet innanfor den gamle matrikkelgarden var 504 i 2001. Det tettbygde området vert rekna som del av den samanhengjande tettstaden Bergen. Saurås ligg sentralt i Åsane, i området som også vert kalla Midtbygda i Åsane. 

Folketalet på området til garden Saurås har vore aukande sidan 1920-talet, med kraftig auke etter Den andre verdskrigen. Den nye busetjinga kom stort sett i den austlege enden av området, der hovudvegen gjennom Åsane går. Då motorvegen kom her i siste del av 1980-åra, måtte det rivast ein del hus i motorvegtraseen. Busetjinga er stort sett einebustader, med nokon rekkjehus.

På området til Saurås ligg Åsane gamle kyrkje. Under andre verdskrigen bygde tyskarane ein leir for sovjetiske krigsfangar her. Ved kyrkja står ein minnestein etter 27 sovjetiske krigsfangar som er gravlagde her.

På eitt av bruka på garden var det framleis sauedrift i 2007.

## Kjelder

* Frode Fyllingsnes, *Åsane - i fortid og nåtid* (Bodoni forlag, 2007), s. 201-209
Li i Åsane

**Li** er ein matrikkelgard i Åsane bydel i Bergen. Folketalet innanfor den gamle matrikkelgarden var 1516 i 2001. Det tettbygde området vert rekna som del av den samanhengjande tettstaden Bergen. Li ligg sentralt i Åsane, i området som også blir kalla Midtbygda i Åsane. Størsteparten av innsjøene Liavatnet og om lag halve Forvatnet ligg på området.

Frå om lag 1977 opplevde Li ein enorm folkeauke i samband med utbygging av bustadfelt. Folkeauken vart likevel ikkje like stor som på nabogardane Flaktveit og Rolland, då mykje av Li vart regulert til næringsverksemd. Det ligg fleire store butikkar i området. Her ligg òg Åsane vidaregåande skule og barneskulen Li skule. Under andre verdskrigen låg det ein krigsfangeleir for sovjetiske krigsfanger i området.

Leiglendingen på garden kjøpte garden frå jordeigaren i 1728. I 1969 var jordbruk ein deltidsgeskjeft for alle dei tre gardbrukarane på Li. Då den store utbygginga kom på 1970-talet, vart det heilt slutt på jordbruk her.

## Kjelder
*Frode Fyllingsnes, *Åsane - i fortid og nåtid* (Bodoni forlag, 2007), s. 216-222
Fantasy Inlaiv

**Fantasy InLaiv** vart danna i år 2001, og går under tilnamnet "Laivforeningen fra Mørkeste Oslo". Foreininga vart fyrst danna med hovudfokus på å rekruttere nye laivarar i Oslo/Akershus, men tok til å arrangere Laiv, også kalla levande rollespel.

November 2003 heldt dei sin fyrste laiv, "Det Siste Gildet".
"Det Siste Gildet" var ein mini-laiv sett til deira sjølvkomponerte fantasy-verd, Stulaaria.
I juli 2005 heldt dei sin første storlaiv, "Stulaaria 1 - Bryllupet", som igjen vart det fyrste kapittelet i ei soge delt opp i tre storlaivar i gruppa sin regi.

Foreininga har også arrangert årlege mini-laivar; "Fantasy Inlaivs julebordlaiv".
Under denne tittelen laga dei sitt eige såpeoperaunivers i laiven "Kanapé, Arsenikk og Begjær". Dette universet vart brukt i spelet "Eksperimentet" året etter.
I 2007 heldt foreininga julebordslaiven "Fabler, Frender og Fiender", ei hyllest til Bill Willinghams teikneseriehefte Fables. Dei har også spela i ei verd med superheltar i laiven "S.O.S. - En super samling helter" i 2008.  

I september 2006 vart Fantasy InLaiv registrert i Brønnøysundregistra med organisasjonsnummer 890 315 852, og dei registrerte www.fantasyinlaiv.no. 

Fantasy InLaiv vart etter dette primært ei arrangørforeining.

## Levande Rollespel haldne av Fantasy Inlaiv

# Det Siste Gildet (nov. 2003) 
# Stulaaria 1 - Bryllupet (juli 2005) 
# Kanapé, Arsenikk og Begjær (julebordslaiven 2005) 
# Eksperimentet (julebordslaiven 2006) 
# Stulaaria 2: Lysets Barn (juli 2007) 
# Fabler, Frender og Fiender (julebordslaiven 2007) 
# S.O.S. - En super samling helter (julebordslaiven 2008) 
# Stulaaria 3: Gudenes sirkel (juli 2010)
# Kanapé, Arsenikk og Begjær 2 - Nye tider (julebordslaiven 2010)

## Fantasy Inlaiv sitt styre

Foreininga sine styremedlemmar er alle ansvarlege arrangørar av foreininga sine levande rollespel.

* Leiar Rolf Tommy Næss, Grunnleggar og hovudaktøren bak Stulaaria-verda.  
* Økonomiansvarleg  Martin Eckhoff Andresen, Vart med i 2003 og er foreininga sitt drivjern når det kjem til det organisatoriske.    
* Praktisk ansvarleg  Ann-Kristin Sigde, Vart med i 2003 og er ansvarleg for laivane måltida og liknande på laivane.

## Bakgrunnsstoff

* Fantasy InLaiv - Laivforeningen fra mørkeste Oslo
Dor

**Dor** er eit verktøy som vert brukt til å driva inn spikrar i treverk når ein ikkje vil risikera å skada treverket rundt, eller for å laga merke i metall.

Dorar er laga av metall med eit hovud som skal vera mindre enn den spikaren ein har tenkt å driva inn. «Kroppen» er gjerne litt tjukkare, men likevel tynn og ofte dekt med gummi for å ha eit godt grep når ein nyttar han. Bakenden er eit flatt og udekt treffområde for ein hamar. Når hamaren treffer doren vert krafta overførd igjennom doren til spikaren slik at denne går vidare inn i materialet. Sidan dorhovudet er mindre enn spikaren er det lite sannsyn for at materialet rundt skal verta skadd. Det er best å nytta ein dor som er tverr i enden for å driva inn spikar. 

Dor vert òg nytta for å laga eit lite merke i metall, før ein borar. På det viset hindrar ein at boret sklir ut til sida. Ein nyttar då ein spiss dor.
LaivForum.net

**LaivForum.net** er eit diskusjonsforum på nettet der alle sider av laivhobbyen vert diskutert. Laivforumet LaivForum.net er tilknytt laivportalen Laiv.org, og Tommy Finsen er hovudadministrator for forumet. Mange laivarar frå heile landet brukar forumet som ein møteplass og informasjonskanal for kva som skjer på ulike laivarenaer.
## Bakgrunnsstoff
LaivForum.net
Mytekalenderen

**Mytekalenderen** var ein serie med ti minutt lange radiokåseri ved Terje Nordby som vart sendt dagleg på NRK P2 frå 2005 og framover, og som etter kvart vart gjeve ut som bøker på Aschehoug forlag. Kåseria tok kvar gong føre seg ein viktig historisk eller mytologisk person eller hending som på eit eller anna vis var knytt til same datoen i månaden som kåseriet vart sendt på.

Mytekalenderen vart òg publisert som podcast og i mp3-format.

## Fotnotar
Wilhelm Tell

**Wilhelm Tell** er helten i ei segn frå Alpane. Segna fortel at futen i Altdorf hengde hatten sin på ein stake og baud folk å bøye seg for hatten. Bonden Wilhelm Tell nekta å gjere dette. Futen tvinga då han då til å skyte eit eple av hovudet på den vesle sonen sin. Wilhelm Tell tok to piler frå koggeret og skaut eplet av hovudet til guten med armbrøstet sitt. Då Wilhelm Tell vart spurt kvifor han hadde to piler, sa han at den andre pila var til å skyte futen dersom han ikkje hadde lukkast, og sonen hadde vorten drepen. Segna om Wilhelm Tell har ei rekkje nærskylde soger, mellom anna i dei eldre nordiske segnene om Heming Unge, og det er ingen klåre prov på at personen Wilhelm Tell verkeleg har eksistert. 

## Bakgrunnsstoff
* Podcast frå Mytekalenderen på NRK
Mark González

**Mark Dennis González Hoffmann** () er ein chilensk fotballspelar som har spela for russiske CSKA Moskva.

## Karriere

Mark González vart fødd i Sør-Afrika, men flytte med mor si til Chile som tiåring. Der starta han karrieren sin i Santiago-klubben Universidad Católica. Han spela etter kvart på fyrstelaget deira og heldt fram der til 2004, då han vart kjøpt opp av spanske Albacete. Eigentleg skulle han ha gått over til Liverpool FC på lån i 2005, men vart nekta arbeidsløyve av britiske styresmakter. Medan han venta på dette, vart han lånt bort til spanske Real Sociedad. I 2006 fekk han arbeidsløyve og gjekk over til Liverpool.

Allereie i mai 2007 hadde Gonzáles skrive under kontrakt med spanske Real Betis, og spela for dei fram til sommaren 2009, då han gjekk over til russiske CSKA Moskva, som han spelar for enno.

Gonzáles har spelt på det chilenske landslaget sidan 2003, og deltok i VM i fotball 2010 i Sør-Afrika. Her skåra han i ein kamp mot Sveits, men Chile vart slått ut i åttandedelsfinalen mot Brasil.

## Kjelder

* Engelsk Wikipedia om Gonzales.